Prior Marciniaci Poncius emit quamdam domum apud Montem Brizonem de Duranto Ferammo duodecim libras Lugdunensis monetae in qua retinuit ipse Durannus duos solidos unoquoque anno, videlicet festivitate omnium Sanctorum. Deinde ipse prior Marciniaci emit hos duos solidos de ipso Duranto centum novem solidos. Hanc emptionem laudavit ipse Durannus et mater ejus et uxor et soror ejus Malodun; et si quis calumniam faceret, ipse Durannus se praepararet et omnem calumniam recto judicio placitaret. Hujus emptionis auctores et fidejussores sunt ipse Durannus, Nicolaus et Stephanus Marreth. Testes sunt Mili praesbyter et Gaumarus et Petrus de Roca praesbyteri; Willelmus Ferroil et Durannus frater ejus et Willelmus Ribejara et Blac de Egleisolis et Bertrandus Gerra et Bermundus, Durantus, Martinus, Stephanus Doloura.